İnönü Stadyumu

Beşiktaş İnönü Stadyumu var et fotballstadion i den tyrkiske byen Istanbul og hjemmebane for fotballklubben Beşiktaş. Stadionet hadde sin beliggenhet ved Dolmabahçe, i nærheten til Dolmabahçepalasset i distriktet Beşiktaş på den Europeiske siden av Istanbul. Stadionanlegget hadde en tilskuerkapasitet på 32 145 tilskuere, hvor samtlige var sitteplasser. Stadionet ble revet i 2013, og erstattet av Vodafone Park som ble bygget på samme sted.

İnönü Stadyumu ble tegnet av den italienske arkitekten Paolo Vietti Violi i samarbeid med de tyrkiske arkitektene Şinasi Şahingiray og Fazıl Aysu. Stadionet, som tidligere het Dolmabahçe Stadium på grunn av sin nærhet til Dolmabahçepalasset, ble innviet den 19. mai 1947 av den tyrkiske presidenten Ismet Inönü og Lütfi Kırdar, som var guvernør av Istanbul. Det første målet på İnönü Stadyumu ble skåret av Süleyman Seba, som senere ble en populær styreformann for klubben på 1980– og 1990-tallet.

Ifølge fotballegenden Pelé hadde İnönü Stadyumu den flotteste utsikten av alle stadionanlegg i verden [http://www.telegraph.co.uk/sport/main.jhtml?xml=/sport/2000/08/26/sfnwin26.xml Daily Telegraph – Champions League: Leeds face return to Istanbul]  (Publisert 8. november 2000, lest 7. november 2007), og definitivt det flotteste stadionanlegget i Europa. Daily Telegraph – Tottenham show eastern promise (Publisert 20. oktober 2006, lest 7. november 2007)

Sittende på tribunen på dette stadionet kunne man se Bosporos, Dolmabahçepalasset, klokketårnet i Dolmabahçe, moskéen i Dolmabahçe og Kız Kulesi. Det var det eneste stadionet i verden hvor man kunne se de to kontinentene Europa og Asia, som er separert av  Bosporos. Det er også kjent for å ha vært vertskap for Michael Jackson and Madonna under deres konserter i 1993.

 Referanser 

 Eksterne lenker 

 Satellittfoto av İnönü Stadyumu
 Offisiell hjemmeside for Beşiktaş J.K.

Kategori:Fotballstadioner i Tyrkia
Kategori:Byggverk i Istanbul
Kategori:Sport i Istanbul